In-numru ta' infezzjonijiet tal-COVID-19 fl-Indja, qabeż l-għoxrin miljun każ, anki jekk il-Gvern qed jgħid li r-rata ta' infezzjonijiet bdiet tonqos. Fil-fatt, il-Gvern Indjan qal li n-numru ta' każijiet naqas mill-aħħar ta' April, madanakollu esperti qed isostnu li hemm numru ta' infezzjonijiet u mwiet li mhux qed jiġu rrappurtati. Fil-kapitali Delhi, hemm nuqqas kbir ta' ossiġnu fl-isptarijiet, li qed jikkrollaw bid-domanda ta' nies li għandhom bżonn il-kura. Malta tat sehemha f'dan ir-rigward, hekk kif ilbieraħ bagħtet għoxrin magna li jiġġeneraw l-ossiġnu bl-elettriku lill-Indja. Din id-donazzjoni mistennija toffri soljev qawwi lill-isptar tas-Sagra Familja f'Dehli li huwa fost l-aktar milqut mill-pandemija. Intant, tul il-jum tat-Tnejn, kien irreġistrat numru rekord ta' mwiet fl-Indja, dak ta' erba' mija u tmienja u erbgħin.